**Олимпиадные задания школьного этапа**

**республиканской олимпиады школьников по мордовскому (мокша) языку и литературе**

**в 2018-2019 учебном году. 11 класс.**

*Тиемань пингсь – 120 минута.*

*Максимальнай баллхне – 57 баллхт.*

**1.Морафтость текстть. Ётафтость рузонь кяльс** (15 баллхт)

1. Сянгяря вирьса, паргана пичеть ала эрясть-ащесть кафта баяр панкт, кафта братт. 2. Вазьнясна шобдаза-коричневайхть, пильгсна эчконят.

3. Панкне фалу лезнесть фкя-фкянди, марса эжендсть шинять сюролданзон ала. 4. А мъзярда мольсь пизем, оцю брадсь вазенц мархта кяшендезе ёмлать. 5. Но вов аргозась сиредсь, вазец пужсь-сърмась. 6. Тейнза стакаль ащемс, и сон нажядсь ёмлать лафтус. 7. Ся кирдсь ши, кафта, а сяльде мярьгсь пеняцязь: — И ламос тяфта кармат люпштамон модати?

8. Ня валхнень эзда оцю брадть ацергодсь седиец, тейнза арась кальдяв. 9. Курокста наксадсь и срадсь.

10. Ёмлась тёждяста таргазе ваймонц. 11. Тяни тейнза кивок изь шоря. 12. Весть менельсь комачавсь равжа туцяса, торазевсь атям, тусь вишке пизем. 13. А мъзярда менельсь аромсь, пангть ваксса лотконясь пяшкодсь ведьта. 14. Варжакстсь тоза прянь няись и эводсь. 15. Ведь ваномаста ванць лангозонза оцю брадоц. 16. Сямольде шарьхкодсь: тя аф брадоц, сонць ведти ваны — сире, щаф пужф-модяряф вазьса.

17. Шинять ала ведсь курокста коськсь, а пангсь эстоньбере кармась ризнама. 18. Вазец стакалгодсь, люпштазе алу. 19. Сон аньцек тяни шарьхкодезе: конашкава кальдяв ськамонза. 20. Аш кинь лангс пеняцямс, аш кинь лафтус нежедемс.

21.Тяфта ськамонза и аделазе эряфонц баяронь пангсь. Колганза кивок пара валса ашезь ёлятфне.

М. Грошевонь коряс

*1).Няфтесть, мъзяра вайгялькста* ***вирьса*** *валса?(1 балл)*

*2).Омбоце абзацста мусть подлежащайхнень, сёрмадость, кодама корхтама пяльксса синь няфтевихть.(6 баллхт)*

*3).2-це валрисьмоть эзда сёрмадость простой именной сказуемайхнень. (2 баллхт)*

*4).Сёрмадость текстста сложноподчиненнай валрисьмотнень номерснон. (2 баллхт)*

*5).17-18 валрисьмотнень эзда сёрмадость глагольнай валзюлмотнень.(4 баллхт)*

*6).Сёрмадость 1-3 валрисьмотнень эзда валзюлмотнень, коса соткссь примыкания.(4 баллхт)*

*7).Сёрмадость 1-13 валрисьмотнень эзда однороднай член мархта валрисьмотнень номерснон.(4 баллхт)*

**2. Кочкада максф валхненди синонипт** (10 баллхт)

1) Пиже - … 6) Таза -…

2) Кельме -… 7) Пеедемс - …

3) Морафтомс - … 8) Молемс -…

4) Сёрмадомс - … 9) Паморьсь - …

5) Ташта - … 10) Ризнамс - …

**3. Полатк парнай валть омбоце пяльксонц** (5 баллхт)

1) Акат- …

2) Миртть-…

3) Кятть -…

4) Щафт-…

5) Эрясть-…

**4. Мусть авторть и произведениять** (3 баллхт)

1) Ф.И.Беззубова а) «Пиже садсо, мазы садсо»

2)С.М.Люлякина б) «Джамбулонди серма»

3)Е.П.Кривошеева в) «Ёфксса ёфнесазь, морса морсесазь»

**5. Кинь произведенияц ушеды валста** (1 балл)

«Кунара тя ульсь, ялгай, пяк кунара. Лама лов прась ся пингста, лама ведь шудесь. Мокшэрзянь масторть вельхкссакулевсть урокодыень-авардиень вайгяльхть, мокшэрзянь масторть вельхксса кепсесь пожаронь качам. Ичкоздень вастста саф ногайхне розарякшнезь минь атяньконь атяснон».

1) А.П.Тяпаев «Люкшянь ям».

2) В.М.Лёвин «Гурьян».

3) Ф.М.Чесноков «Сире учитель».